MCOT เล็งขอสินเชื่อแบงก์พันลบ. หวังเพิ่มประสิทธิภาพธุรกิจ
บอร์ด MCOT ไฟเขียวขอสินเชื่อจากธนาคาร 1 พันลบ. หวังเพิ่มประสิทธิภาพดำเนินธุรกิจ
28 ธ.ค. 2559

บริษัท อสมท จำกัด (มหาชน) หรือ MCOT ระบุว่า ที่ประชุมคณะกรรมการบริษัทเมื่อวานนี้ เห็นชอบกรอบการขอวงเงินสินเชื่อจากธนาคาร ในวงเงิน 1 พันล้านบาท เพื่อการดำเนินธุรกิจอย่างมีประสิทธิภาพ
นอกจากนี้คณะกรรมการบริษัท ได้เลือกตั้งนายจิรชัย มูลทองโร่ย เป็นกรรมการแทน พลเอกสกนธ์ สัจจานิตย์ ซึ่งลาออกจากตำแหน่งก่อนครบวาระ โดยจะดำรงตำแหน่งไปจนถึงการประชุมสามัญผู้ถือหุ้นของบริษัท ประจำปี 2560 ในราวเดือนเม.ย. 60 ทั้งนี้ มีผลตั้งแต่วันที่ 28 ธ.ค.นี้เป็นต้นไป